AQSh: Rossiya Asad rejimini qo‘llab-quvvatlash masalasini qayta ko‘rib chiqishi kerak

AQSh davlat kotibi Reks Tillerson Rossiya Suriyaning Idlib viloyatida tinch aholi vakillariga uyushtirilgan kimyoviy hujumdan so‘ng, mamlakat prezidenti Bashar Asad rejimini qo‘llab-quvvatlash masalasini qayta ko‘rib chiqishi kerak ekani haqida ma'lum qildi. Bu haqda Reuters xabar bermoqda.
«Bizning fikrimizcha, ruslar Asad rejimini qo‘llab-quvvatlash masalasini qayta ko‘rib chiqishlari kerak», - dedi u.
Avvalroq AQSh prezidenti Donald Tramp Suriyaning Idlib viloyatida tinch aholi vakillariga uyushtirilgan kimyoviy hujum uning Suriya rahbariyati va prezidenti Bashar Asadga bo‘lgan munosabatini o‘zgartirgani haqida ma'lum qildi.